1455-re York és a Neville család szövetsége ismét elszigetelte Devont, aki ezt ellensúlyozandó, májusban csatlakozott VI. Henrik seregéhez, amely azonban döntő vereséget szenvedett az első Saint Albans-i csatában. Októberben, felbuzdulva York példáján, fiával nyílt támadásokat intézett a Bonville-érdekeltségek ellen. November 1-jén megostromolta és elfoglalta Exetert, majd december 15-én megverte Bonville csapatait Clytnél. Devon ezután visszavonult, majd feladta magát Yorknál, aki a Towerba záratta.